Nagradni natječaj „Nacrtaj prizor i napiši citat iz odabranog lektirnog djela“

 U sklopu „Mjeseca hrvatske knjige“ školska je knjižnica u suradnji s profesoricama hrvatskoga jezika osmislila natječaj u kojem su učenici slikali jedan prizor iz odabranog lektirnog djela uz koji su naveli i odgovarajući citat. Natječaj je bio otvoren do 15. studenoga 2018. godine, a nakon toga je komisija odredila pobjednika te su dodjeljene nagrade.

 Prvo je mjesto osvojila učenica Ana Fuček (4. OG) s naslikanim prizorima iz djela „Crni mačak“ i „Gavran“. Utješne nagrade dobile su dvije učenice – Petra Barjaktarić (2. OG) i Lucija Pavošević (2. OG). Petra Barjaktarić naslikala je prizor iz djela „Dnevnik Pauline P.“, a Lucija Pavošević iz djela „Putovanje oko svijeta u 80 dana“. Autorica pobjedničkog rada Ana Fuček za nagradu je dobila knjigu „Na zapadu ništa novo“.

 Čestitamo svim sudionicima ovoga natječaja, a posebno autorici pobjedničkog rada.

 Fotografije možete pogledati u fotogaleriji.